Hietaniemi Kirkegård består bl.a. af en militærkirkegård for soldater, som faldt i krigene mod Sovjetunionen og Nazi-Tyskland: Vinterkrigen (1939-40), Fortsættelseskrigen (1941-44) og Laplandskrigen (1944-45). På militærkirkegården finder man også den ukendte soldats samt C.G.E. Mannerheims grav. Hietaniemi Kirkegård består også af en kirkegård for Den Finske Garde, Kunstnerbakken og Statsmandslunden. Den huser to lutheranske kapeller og et krematorium.